**ΝΟΕΜΒΡΙΟΣ 16!!**

**ΜΝΗΜΗ ΤΟΥ ΑΓΙΟΥ ΕΝΔΟΞΟΥ ΜΑΤΘΑΙΟΥ ΤΟΥ ΕΥΑΓΓΕΛΙΣΤΟΥ**

**ΑΚΟΛΟΥΘΙΑ**

[](http://2.bp.blogspot.com/-a7JSvJ1ccH4/UnoL-Fp0NTI/AAAAAAAAOzw/CMejgaoT0AQ/s1600/16.+%CE%9C%CE%91%CE%A4%CE%98%CE%91%CE%99%CE%9F%CE%A3+%CE%95%CE%A5%CE%91%CE%93%CE%93%CE%95%CE%9B%CE%99%CE%A3%CE%A4%CE%97%CE%A3+(16).JPG)

**ΕΙΣ ΤΟΝ ΕΣΠΕΡΙΝΟΝ**

Ευλογήσαντος του ιέρεως, ο Προοιμιακός, και το· Μακάριος ανήρ. Εις το· Κυριε εκέκραξα, ιστώμεν Στίχους ς' και ψάλλομεν Στιχηρά Προσόμοια γ .

**Ήχος δ'. Ο εξ υψίστου κληθείς**

Ο εμβατεύων καρδίας των ανθρώπων, ότε σου την ένθεον γνώμην Απόστολε, θεία προγνώσει εώρακε, και εκ του κόσμου, της αδικίας σε ελυτρώσατο, τότε σε παγκόσμιον, φως απειργάσατο, της οικουμένης τα πέρατα, καταφωτίζειν, και διαλάμπειν εγκελευσάμενος, ου και το θείον Ευαγγέλιον, ηξιώθης σαφώς αναγράψασθαι· ον ικέτευε σώσαι, και φωτίσαι τας ψυχάς ημών.

Ο εκ τελώνου κληθείς εις μαθητείαν, ότε σε ο άναρχος Λογος εφώνησεν, ακολουθείν προτρεπόμενος, και κοινωνίαν, της βασιλείας επαγγειλάμενος, τότε Παμμακάριστε, πάντα αφέμενος, και ταραχώδους συγχύσεως, αναχωρήσας, αυτώ συντόνως επηκολούθησας· και νύνΘεόπτα εμφορούμενος, της αφράστου αυτού θεωρίας τρανώς, καθικέτευε σώσαι, και

φωτίσαι τας ψυχάς ημών.

Προφητική τις σαφώς οξυδερκία, πάλαι μεν σε Άγιον, λίθον τεθέαται, επί της γης κυλιόμενον, και της απάτης, τας ελεπόλεις καταλεαίνοντα· ο Λογος δε πάνσοφε, ο ενυπόστατος, φως σε του κόσμου και κήρυκα, δικαιοσύνης, και αληθείας αποτετέλεκε, λελαμπρυσμένον ταις λαμπρότησι, του τρισηλίου φωτός Πανσεβάσμιε, ον ικέτευε σώσαι, και φωτίσαι τας ψυχάς ημών.

**Έτερα. Ήχος α . Πανεύφημοι Μάρτυρες.**

Ματθαίε θεόκλητε σοφέ, γραμματέως κάλαμος, και οξυγράφου γεγένησαι, Χριστού την σάρκωσιν, θεοπνεύστως γράφων και τρανώς φθεγγόμενος, ζωής ατελευτήτου τα ρήματα, εν η δυσώπησον, εγγραφήναι τους υμνούντάς σε, και τιμώντας την ένδοξον μνήμην σου.

Ματθαίε πανεύφημε Χριστού, ευαγγελιζόμενος την οικουμένην διέδραμες, καθάπερ ήλιος, αφανίζων πάσαν, ταις αυγαίς της πίστεως, την της πολυθεΐας σκοτόμαιναν, και νυν ικέτευε, δωρηθήναι ταις ψυχαίς ημών, την ειρήνην και το μέγα έλεος.

Ματθαίε πανίερε τρυφής, τον χειμάρρουν έπιες, ως εξ Εδέμ εξορμώμενος, περιφανέστατος, ποταμός ειρήνης, περικλύζων νάμασι, του ευαγγελικού σου κηρύγματος, της γης το πρόσωπον, Εκκλησίας τα στηρίγματα καταρδεύων, θεοπνεύστοις δόγμασι.

**Δόξα... Ήχος δ'**

Καλούντι Χριστώ, προς μαθητείαν ουράνιον, προθύμως ηκολούθησας θεόληπτε, πάσαν σχολήν φροντίδος γηΐνης, υφ' εν παρωσάμενος· επαξίαν γαρ της άνω βασιλείας, γνώμην ευπειθώς αναλαβόμενος, της χαμαιζήλου πολιτείας, και δόξης κενής απέστης, Ευαγγελιστής από Τελώνου γενόμενος, φως τε των εν σκότει χρηματίσας, και πεπλανημένων οδηγός προς σωτηρίαν· νύνδέ πρεσβευτής παντός του κόσμου θερμότατος, και των σε γεραιρόντων Ματθαίε, φύλαξ σωτήριος.

**Και νυν ... Θεοτοκίον Ήχος δ'**

Μετά το τεχθήναί Σε Θεόνυμφε Δέσποινα, παρεγένου εν ναώ Κυρίου, του ανατραφήναι εις τα Άγια των Αγίων ως ηγιασμένη. Τότε και Γαβριήλ απεστάλη προς σε την πανάμωμον, τροφήν κομίζων σοι. Τα ουράνια πάντα εξέστησαν, ορώντα το Πνεύμα το Άγιον εν Σοι σκηνώσαν. Διο άσπιλε αμόλυντε, η εν ουρανώ και επί γης δοξαζομένη, Μήτηρ Θεού, σώζε το γένος ημών.

**Είσοδος. Φως ιλαρόν. Προκείμενον της ημέρας. Αναγνώσματα.**

**Καθολικής Α Ἐπιστολῆς Ιωάννου το Ανάγνωσμα (Κεφ. δ 11-16)**

Αγαπητοί, ει ούτως ο Θεός ηγάπησεν ημάς, και ημείς οφείλομεν αλλήλους αγαπάν. Θεόν ουδείς πώποτε τεθέαται, εάν αγαπώμεν αλλήλους, ο Θεός εν ημίν μένει και η αγάπη αυτού τετελειωμένη εστίν εν ημίν. Εν τούτω γινώσκομεν, ότι εν αυτώ μένομεν και αυτός εν ημίν, ότι εκ του Πνεύματος αυτού δέδωκεν ημίν. Και

ημείς τεθεάμεθα και μαρτυρούμεν ότι ο πατήρ απέσταλκε τον υιόν σωτήρα του κόσμου. Ος αν ομολογήση ότι Ιησούς εστιν ο υιός του Θεού, ο Θεός εν αυτώ μένει και αυτός εν τω Θεώ. Και ημείς εγνώκαμεν και πεπιστεύκαμεν την αγάπην ην έχει ο Θεός εν ημίν. Ο Θεός αγάπη εστί, και ο μένων εν τη αγάπη εν τω Θεώ μένει και ο Θεός εν αυτώ.

**Καθολικής Α Ἐπιστολῆς Ιωάννου το Ανάγνωσμα (Κεφ. δ 20-21, ε 1-5)**

Αγαπητοί, εάν τις είπη· Ότι αγαπώ τον Θεόν, και τον αδελφόν αυτού μισή, ψεύστης εστί· ο γαρ μη αγαπών τον αδελφόν αυτού, ον εώρακε, τον Θεόν, ον ουχ εώρακε, πως δύναται αγαπάν; Και ταύτην την εντολήν έχομεν απ’ αυτού, ίνα ο αγαπών τον Θεόν, αγαπά και τον αδελφόν αυτού. Πας ο πιστεύων, ότι Ιησούς εστιν ο Χριστός, εκ του Θεού γεγέννηται· και πας ο αγαπών τον γεννήσαντα, αγαπά και τον γεγεννημένον εξ αυτού. Εν τούτω γινώσκομεν ότι αγαπώμεν τα τέκνα του Θεού, όταν τον Θεόν αγαπώμεν και τας εντολάς αυτού τηρώμεν. Αύτη γαρ εστιν η αγάπη του Θεού, ίνα τας εντολάς αυτού τηρώμεν· και αι εντολαί αυτού βαρείαι ουκ εισίν· ότι παν το γεγεννημένον εκ του Θεού, νικά τον κόσμον. Και αύτη εστίν η νίκη, η νικήσασα τον κόσμον, η πίστις ημών. Τις εστιν ο νικών τον κόσμον, ειμή ο

πιστεύων, ότι Ιησούς εστιν ο Υιός του Θεού.

**Καθολικής Α’ Ἐπιστολῆς Πέτρου το Ανάγνωσμα**

Αγαπητοί, Χριστού παθόντος υπέρ ημών σαρκί, και υμείς την αυτήν έννοιαν οπλίσασθε, ότι ο παθών εν σαρκί πέπαυται αμαρτίας, εις το μηκέτι ανθρώπων επιθυμίαις, αλλά θελήματι Θεού τον επίλοιπον εν σαρκί βιώσαι χρόνον. Αρκετός γαρ ημίν ο παρεληλυθώς χρόνος του βίου, το θέλημα των εθνών κατεργάσασθαι, πεπορευμένους εν ασελγείαις, επιθυμίαις, οινοφλυγίαις, κώμοις, πότοις, και αθεμίτοις ειδωλολατρείαις· εν ω ξενίζονται, μη συντρεχόντων υμών εις την αυτήν της ασωτίας

ανάχυσιν, βλασφημούντες. Οι αποδώσουσι λόγον τω ετοίμως έχοντι κρίναι ζώντας και νεκρούς· εις τούτο γαρ και νεκροίς ευηγγελίσθη, ίνα κριθώσι μεν κατά ανθρώπους σαρκί, ζώσι δε κατά Θεόν πνεύματι. Πάντων δε το τέλος ήγγικε. Σωφρονήσατε ουν, και νήψατε εις τας προσευχάς, προ πάντων δε την εις εαυτούς αγάπην εκτενή έχοντες· ότι η αγάπη κάλυψε πλήθος αμαρτιών, Φιλόξενοι εις αλλήλους, άνευ γογγυσμών· έκαστος καθώς έλαβε χάρισμα, εις εαυτούς αυτό διακονούντες, ως καλοί

οικονόμοι ποικίλης χάριτος Θεού. Είτις λαλεί, ως λόγια Θεού· είτις διακονεί, ως εξ ισχύος ης χορηγεί ο Θεός· ίνα εν πάσι δοξάζηται ο Θεός δια Ιησού Χριστού, Ω εστίν η δόξα και το κράτος εις τους αιώνας των αιώνων. Αμήν.

**Λιτή. Ήχος α’.**

Το πυρ το νοερόν, το φωτίζον διανοίας και φλογίζον αμαρτίας, ένδον λαβών εν καρδία ο Απόστολος Χριστού και μαθητής, λάμπει μεν ταις μυστικαίς ακτίσι των διδαχών, εν ταις των εθνών αφωτίστοιε καρδίαις· φλέγει δε πάλιν, τας φρυγανώδεις των ασεβών μυθουργίας. Το πυρ γαρ του πνεύματος, τοιαύτην έχει την ενέργειαν. Ω θαύμα ξένον και φοβερόν! η πηλώδης γλώσσα, η πηλίνη φύσις, το σώμα το χοϊκόν, την νοεράν και άϋλον υπεδέξατο γνώσιν. Αλλ’ ω μύστα των αρρήτων, και θεωρέ

των ουρανίων, ικέτευε, καταυγασθήναι τας ψυχάς ημών.

**Ήχος β’.**

Ζυγόν λιπών αδικίας, και χρυσόν απορρίψας πλεονεξίας, ζυγώ δικαιοσύνης προστρέχεις, και μη κενούμενον πλούτον αρπάζεις, ως εχέφρων έμπορος, ανταλλαξάμενος των προσκαίρων τα μόνιμα, και των απολλυμένων τα διαμένοντα. Τον γαρ θεολαμπή, και πολύτιμον μαργαρίτην κτησάμενος, τα Καίσαρος Καίσαρι, και τα κάτω συρόμενα, εμφρόνως απέλιπες, και τω παμβασιλεί ευπειθώς ακολουθήσας Χριστώ, πάσαν την κτίσιν επλούτισας, ευαγγελικαίς θεηγορίαις σοφέ. Αλλ’ αίτησαι και νυν, Ματθαίε πανάριστε, τοις σε τιμώσι, σωτηρίαν και μέγα έλεος.

**Ήχος πλ. β’.**

Πάνσοφε αλιεύ, άγιε μαθητά, εργάτα του Σωτήρος και θρίαμβε των αυτού παθημάτων· ο την κτίσιν τη πίστει διαδραμών και της πλάνης τα έθνη εξαγαγών, και Θεώ προσενέγκας ως θυμίαμα καλόν, εις ουρανούς ευοδοθείς. Διο παριστάμενος τω Κριτή, πρέσβευε ρυσθήναι ημάς των ανομιών ημών, και εν ημέρα κρίσεως, λυτρωθήναι της κολάσεως.

**Ο αυτός.**

Απόστολε Χριστού και των θείων δογμάτων συγγραφεύ, και της Εκκλησίας εδραίωμα. Συ ως αληθώς τας εν ζόφω καρδίας εφώτισας, και διέσωσας εκ σάλου τρικυμίας, οπαδός και μιμητής γενόμενος Χριστού του Θεού. Όθεν αιτούμέν σε, Ματθαίε αξιάγαστε, πιστών το εγκαλλώπισμα, πρέσβευε

Χριστώ τω Θεώ, σωθήναι τας ψυχάς ημών.

**Ήχος πλ. δ’.**

Τον κήρυκα της πίστεως, και υπηρέτην του Λόγου, Ματθαίον ευφημήσωμεν. Ούτος γαρ τους ανθρώπους εκ του βυθού αλιεύει, αντί καλάμου τον σταυρόν, εν ταις χερσί διακρατών, και ως σπαρτίον χαλών την δύναμιν, επανάγει τας ψυχάς, από της πλάνης του εχθρού, και προσκομίζει τω Θεώ δώρον ευπρόδεκτον. Αεί τούτον πιστοί, συν τη χορεία των μαθητών

του Χριστού ευφημήσωμεν· ίνα πρεσβεύη Αυτώ, όπως

ίλεως γένηται ημίν, εν τη ημέρα της κρίσεως.

**Ο αυτός.**

Δεύτε της ουρανίου μυσταγωγίας τον κήρυκα, και υποφήτην του ευαγγελίου, ψαλμοίς και υμνωδίαις, Ματθαίον πάντες ευφημήσωμεν. Ούτος γαρ, ποταμός ανεδείχθη του νοητού Παραδείσου, τας ψυχικάς αρούρας, τοις ουρανίοις όμβροις επάρδων, και καρποφόρους δεικνύων Χριστώ τω Θεώ, τω παρέχοντι πάσι ταις πρεσβείαις Αυτού,

ιλασμόν και το μέγα έλεος.

**Ο αυτός.**

Δεύτε πάσα κτίσις τον αληθώς Ευαγγελιστήν του Σωτήρος, Ματθαίον τον αοίδιμον, εν ωδαίς ευφημήσωμεν. Ούτος γαρ αθεΐας την νόσον, τω επιχρίσματι της Χριστού κολυμβήθρας εθεράπευσε, και ποταμούς θεοβρύτων ναμάτων εκ στόματος, εμψυχωμέναις χώραις του ευαγγελίου κατήρδευσεν· όθεν εξήλθε προφητικώς, ο φθόγγος αυτού εις την οικουμένην, και πρεσβεύει υπέρ των ψυχών ημών.

**Δόξα. Ήχος δ .**

Καλούντι Χριστώ προς μαθητείαν ουράνιον, προθύμβς ηκολούθησας θεόληπτε. Πάσαν σχολήν φροντίδος γηΐνης, υφ’ εν παρωσάμενος· επαξίαν γαρ της άνω βασιλείας, γνώμην ευπειθώς αναλαβόμενος, της χαμαιζήλου πολιτείας, και δόξης κενής απέστης, Ευαγγελιστής από τελώνου γενόμενος. Φως τε των εν σκότει χρηματίσας, και πεπλανημένων οδηγός προς σωτηρίαν. Νυν δε πρεσβευτής παντός του κόσμου θερμότατος, και των σε γεραιρόντων, Ματθαίε φύλαξ σωτήριος.

**Και νυν. Θεοτοκίον.**

Δεύτε πάντες οι πιστοί, την μόνην αμώμητον εγκωμιάσωμεν, την εκ των Προφητών προκηρυχθείσαν, και εν ναώ προσενεχθείσαν Μητέρα, και επ’ εσχάτων των χρόνων αναδειχθείσαν Θεοτόκον. Κύριε πρεσβείαις αυτής, την ειρήνην Σου παράσχου ημίν,

και το μέγα έλεος.

**Εις τον Στίχον, Στιχηρά Προσόμοια. Ήχος δ'. Ως γενναίον εν Μαρτυσιν**

Τη των λόγων σου σάλπιγγι, τους ανθρώπους συνήθροισας, εις Θεού επίγνωσιν Παναοίδιμε, και τα της πλάνης αθροίσματα, εκ γης απεσόβησας, και εις μίαν τους πιστούς, την ομόνοιαν ίθυνας, και πρεσβεύεις νυν, εκ φθοράς και κινδύνων λυτρωθήναι, τους εν πίστει εκτελούντας,

την αεισέβαστον μνήμην σου.

**Στιχ.** Εις πάσαν την γην εξήλθεν ο φθόγγος αυτών και εις τα πέρατα της οικουμένης τα ρήματα αυτών.

Ο εν γλώσση πυρίνη σε, καθοπλίσας του Πνεύματος, κραταιόν ανέδειξε πολεμήτορα, κατά της πλάνης Απόστολε, Χριστός ο Θεός ημών, παρ' ου έλαβες λαμπρά, τα βραβεία της χάριτος, ον ικέτευε, εκ φθοράς και κινδύνων λυτρωθήναι, τους εν πίστει εκτελούντας, την αεισέβαστον μνήμην σου.

**Στιχ.** Οι ουρανοί διηγούνται δόξαν Θεού ποίησιν δε χειρών αυτού αναγγέλλει το στερέωμα.

Εις τα βάθη του Πνεύματος, διακύψας Απόστολε, πλούτον τον ακένωτον κατενόησας, και εξ αυτού αρυσάμενος, την χάριν την άφθονον, ημίν ευαγγελικώς, πάσι ταύτην διένειμας, και πρεσβεύεις νυν , εκ φθοράς και κινδύνων λυτρωθήναι, τους εν πίστει εκτελούντας, την αεισέβαστον μνήμην σου.

**Δόξα... Ήχος πλ. β'**

Εκ πυθμένος κακίας εσχάτης, προς ακρότατον ύψος αρετής, ως αετός υψιπέτης, παραδόξως ανέδραμες, Ματθαίε πανεύφημε· του γαρ καλύψαντος ουρανούς αρετή, και της συνέσεως αυτού πάσαν την γην πληρώσαντος, Χριστού ακολουθήσας τοις ίχνεσι, μιμητής διάπυρος εν πάσιν αυτού πεφανέρωσαι ευαγγελιζόμενος ειρήνην, ζωήν και σωτηρίαν, τοις πειθαρχούσιν ευσεβώς, τοις θείοις προστάγμασιν, εν οις ημάς καθοδήγησον, ευαρεστούντας τώΚτίστη, και σε μακαρίζοντας.

**Και νυν ... Θεοτοκίον**

Σήμερον, τα στίφη των πιστών συνελθόντα, πνευματικώς πανηγυρίσωμεν· και την θεόπαιδα Παρθένον και Θεοτόκον, εν ναώ Κυρίου προσαγομένην, ευσεβώς ανευφημήσωμεν· την προεκλεχθείσαν εκ πασών των γενών, εις κατοικητήριον του παντάνακτος Χριστού, και Θεού των όλων. Παρθένοι λαμπαδηφορούσαι προπορεύεσθε της αειπαρθένου

τιμώσαι την σεβάσμιον πρόοδον. Μητέρες λύπην πάσαν αποθέμεναι, χαρμονικώς συνακολουθήσατε, την Μητέρα του Θεού γενομένην, και της χαράς του κόσμου την πρόξενον. Άπαντες ουν χαρμονικώς, το χαίρε συν τω Αγγέλω εκβοήσωμεν τη Κεχαριτωμένη, τη αεί πρεσβευούση υπέρ των ψυχών ημών.

**Νυν απολύεις. Τρισάγιον.**

**Απολυτίκιον. Ήχος γ'**

Απόστολε Άγιε, και Ευαγγελιστά Ματθαίε, πρέσβευε τώελεήμονι Θεώ, ίνα πταισμάτων άφεσιν, παράσχη ταις ψυχαίς ημών.

**Δόξα... Και νυν... Θεοτοκίον**

Σε την μεσιτεύσασαν την σωτηρίαν του γένους ημών, ανυμνούμεν Θεοτόκε Παρθένε· εν τη σαρκί γαρ τη εκ σου προσληφθείση, ο Υιός σου και Θεός ημών το δια Σταυρού

καταδεξάμενος πάθος, ελυτρώσατο ημάς, εκ

φθοράς ως φιλάνθρωπος.

**Και Απόλυσις**

**ΕΙΣ ΤΟΝ ΟΡΘΡΟΝ**

**Μετά την α στιχολογίαν, κάθισμα. Ήχος α . Τον τάφον Σου Σωτήρ.**

Ο πρώτος του Χριστού, Ευαγγέλιον γράψας, και πάσαν δαδουχών, την υφήλιον κτίσιν, Ματθαίος ο σοφώτατος, και Χριστού μύστης άριστος, νυν τιμώμενος, ταις ιεραίς μελωδίαις, πάσιν άφεσιν, αμαρτιών εξαιρείται, τοις πόθω τιμώσιν αυτόν.

**Δόξα.**

Εξ ύψος αρετών, ανελθών θείε μάκαρ, εβρόντησας ημήν, σωτηρίαν δογμάτων, μεγάλα μυστήρια, κήρυξ θείος γενόμενος, όθεν πίστει σε, εκδυσωπούμεν Ματθαίε, πάσης

θλίψεως, αμαρτιών και κινδύνων, ημάς ελευθέρωσον.

**Και νυν. Θεοτοκίον.**

Τας χείράς Σου σεμνή, νυν εκτείνασα οίκτω, βοήθειαν ημίν, εξ αγίου παράσχου, και δίδου ακίνδυνον, την ζωήν διανύσασθαι, τους λατρεύοντας, τον Σον πανάγιον Τόκον, και γεραίροντας, Σε την ελπίδα απάντων, και μόνον προσφύγιον.

**Μετά την β’ στιχολογίαν, κάθισμα. Ήχος πλ. δ . Την Σοφίαν και Λόγον.**

Του τελώνου τα θράση καταβαλών, του Σωτήρος τα πάθη επιποθών, Ματθαίε Απόστολε, ανεδείχθης μακάριε, ουρανόθεν πάσι πηγάζων τα θαύματα, και Ευαγγελίου εγένου διδάσκαλος, όθεν σου την μνήμην επαξίως τιμώντες, εν ύμνοις δοξάζομεν και πιστώς μεγαλύνομεν, του Κυρίου Απόστολε, πρέσβευε Χριστώ τω Θεώ, των πταισμάτων άφεσιν δωρήσασθαι, τοις εορτάζουσι

πόθω, την αγίαν μνήμην σου.

**Δόξα.**

Τον χρυσόν καταλείψας ως αληθώς, τον Χριστόν δε ποθήσας φιλευσεβώς, Ματθαίε Απόστολε, των περάτων εδείχθης φωστήρ, και εκ τελώνου ώφθης Απόστολος ένδοξος, μαθητής γενόμενος και κήρυξ της πίστεως, όθεν συνελθόντες κατά χρέος τιμώμεν, την πάνσεπτον μνήμην σου, και πιστώς εορτάζομεν, μελωδούντες και λέγοντες· πρέσβευε Χριστώ τω Θεώ, των πταισμάτων άφεσιν δωρήσασθαι, τοις εορτάζουσι πόθω, την αγίαν μνήμην σου.

**Και νυν. Θεοτοκίον.**

Χαίρε θρόνε πυρίμορφε του Θεού, χαίρε Κόρη καθέδρα βασιλική, κλίνη προφυρόστρωτε, χρυσοπόρφυρε θάλαμε, χλαμύς αλουργόχροε, τιμαλφέστατον τέμενος, αστραπηφόρον

άρμα, λυχνία πολύφωτε, χαίρε Θεοτόκε δωδεκάτειχε πόλις, και πύλη χρυσήλατε, και παστάς αγλαόμορφε, αγλαόχρυσε τράπεζα, θεοσκόμηστον σκήνωμα, χαίρε ένδοξε νύμφη ηλιοστάλακτε, χαίρε μόνη ψυχής ημών η ευπρέπεια.

**Μετά τον Πολυέλεον, κάθισμα. Ήχος δ . Επεφάνης σήμερον.**

Ως αστέρα μέγαν σε, η Εκκλησία, κεκτημένη ένδοξε, των ιαμάτων σου βολαίς, φαιδρυνομένη κραυγάζει σοι,

χαίροις βοώσα, Ματθαίε Απόστολε.

**Δόξα. Και νυν. Θεοτοκίον.**

Προστασία άμαχε, των θλιβομένων, και θερμή αντίληψις, των πεποιθότων επί Σοι, από κινδύνων με λύτρωσαι, Συ γαρ υπάρχεις, η πάντων βοήθεια.

**Οι Αναβαθμοί· το α ἀντίφωνον του δ ἤχου.**

**Προκείμενον:** Εις πάσαν την γην εξήλθεν ο φθόγγος αυτών και εις τα πέρατα της οικουμένης τα ρήματα αυτών.

**Στ.:** Οι ουρανοί διηγούνται δόξαν Θεού ποίησιν δε χειρών αυτού αναγγέλλει το στερέωμα.

**Ευαγγέλιον, εκ του κατά Λουκάν.**

Τω καιρώ εκείνω, παράγων ο Ιησούς, εθεάσατο τελώνην ονόματι Λευΐν, καθήμενον επί το τελωνίον και είπεν αυτώ· Ακολούθει μοι. Και καταλιπών άπαντα, αναστάς ηκολούθησεν αυτώ· και εποίησε δοχήν μεγάλην ο Λευΐς αυτώ, εν τη οικία αυτού. Και ην όχλος τελωνών πολλύς και άλλων, οι ήσαν μετ’ αυτών, κατακείμενοι. Και εγόγγυζον οι γραμματείς αυτών και οι Φαρισαίοι προς τους μαθητάς αυτού λέγοντες· Διατί μετά τελωνών και αμαρτωλών εσθίετε και πίνετε; Και αποκριθείς ο

Ιησούς, είπε προς αυτούς· Ου χρείαν έχουσιν οι υγιαίνοντες ιατρού, αλλ’ οι κακώς έχοντες· ουκ ελήλυθα καλέσαι δικαίους, αλλά αμαρτωλούς εις μετάνοιαν.

**Ο Ν ψαλμός.**

**Δόξα:** Ταις του Αποστόλου...

**Και νυν:** Ταις της Θεοτόκου...

**Ιδιόμελον. Ήχος πλ. β . Στ.:** Ελέησόν με ο Θεός...

Τον Απόστολον Χριστού, μαθητήν και αυτόπτην, και ευαγγελιστήν του Σωτήρος, Ματθαίον τον πανένδοξον, συνελθόντες άπαντες οι πιστοί, εν ωδαίς πνευματικαίς

ανυμνήσωμεν.

**Είτα οι Κανόνες· της Θεοτόκου, και του Αποστόλου β .**

**Ο α Κανὼν του Αγίου.**

**Ωδή α . Ήχος α . Σου η τροπαιούχος δεξιά.**

Ματθαίον τον θεόπτην ευφημών, επικαλούμαι την χάριν του Πνεύματος, όπως μοι εμπνεύσασα, φωστικώς απελάση την άγνοιαν, και τον θείον πλούτον

τον της σοφίας δωρήσηται.

Χριστώ τω Θεώ μαθητευθείς, και την εκείνου πλουτήσας υιότητα, Ματθαίε παναοίδιμε, μυσταγωγός εδείχθης μυστηρίων Χριστού, και συγκληρονόμος Αυτού της δόξης γεγένησαι.

**Θεοτοκίον.**

Η των Αποστόλων χαρμονή, Θεογεννήτορ πανάμωμε Δέσποινα, Μήτηρ ως υπάρχουσα, του εν αυτοίς θεοπρεπώς λαλήσαντος, συν αυτοίς δυσώπει, πυρός γεένης ρυσθήναί με.

**Ο β κανών. Ποίημα Θεοφάνους**

**Ωδή α'. Ήχος δ'. Ανοίξω το στόμα μου**

Πλουσίως μετάδος μοι, της ενοικούσης σοι χάριτος, Ματθαίε πανένδοξε, και υπηρέτα Χριστού, και βοήσομαι, λαμπρώς ανακηρύττων, και μέλψω γηθόμενος, τα σα θαυμάσια.

Τελείως κατέλιπες, των επιγείων την σύγχυσιν, του Λογου ως ήκουσας, του σαρκωθέντος φωνής, και της χάριτος, εδείχθης οικονόμος, και κήρυξ θεόληπτος, θεομακάριστε.

Αυτόπτης γενόμενος, και υπηρέτης διέπρεψας, του Λογου Απόστολε, του προ αιώνων Πατρός, και διέδραμες, αυτού την παρουσίαν, ευαγγελιζόμενος, πάσι τοις έθνεσιν.

**Θεοτοκίον**

Θανάτου καθαίρεσιν, και της φθοράς την κατάλυσιν, ζωής τε φανέρωσιν, ευηγγελίσω Σοφέ· της Παρθένου γαρ, εν μήτρα ενοικήσας, ο απεριόριστος, κόσμον ανέπλασεν.

**Ωδή γ . Ο μόνος ειδώς.**

Σε την ενυπόστατον Χριστέ, σοφίαν ανεκήρυξε, μαρμαρυγαίς ταις σαις αυγαζόμενος, παντί τω κόσμω φανείσαν Δέσποιτα, και ζωήν παρέχουσαν, και βροτούς φωτίζουσαν,

ο θεράπων Σου Ματθαίος φιλάνθρωπε.

Το ρείθρον δεξάμενος Χριστέ, σοφίας το αείρρύτον, ως ποταμός ριζών γης απέκλυσε, θεογνωσίας φωτί τα πέρατα, Σου δεικνύς υπάρχουσαν, αληθή την πρόρρησιν,

ο αυτόπτης Σου Ματθαίος φιλάνθρωπε.

Τω Χριστώ επόμενος σοφέ, σαφώς το Ευαγγέλιον, ως μαθητής Αυτού διετύπωσας, θεολογίας το φως δρεψάμενος παρ’ Αυτού Απόστολε, και Θεού την ενσαρκον παρουσίαν

μηνύσας τρανώτατα.

**Θεοτοκίον.**

Μετά των αΰλων λειτουρών, Παρθένε απειρόγαμε, μετά πασών των άνω δυνάμεων, μετά Μαρτύρων και Αποστόλων Χριστώ, Όνπερ εσωμάτωσας εξ αγνών αιμάτων Σου, εκδυσώπει

σωθήναι τους δούλους Σου

**Έτερος. Τους σους υμνολόγους**

Τους σους Αποστόλους Θεού Λογε, φωστήρας ανέδειξας ζωής, τον ζόφον απελαύνοντας, της αθεΐας Δεσποτα, και εν τη θεία δόξη σου, τον κόσμον όλον φωτίζοντας.

Τη ση καθοπλίσας, παντευχία, Ματθαίον τον άριστον Σωτήρ, τυράννων δυνατώτερον, τούτον ειργάσω Δεσποτα, και καθαιρέτην έδειξας, ειδώλων πλάνης Φιλάνθρωπε.

Γλώσσης της πυρίνης σου ο φθόγγος, δαιμόνων ενέπρησε βωμούς, Ματθαίε το θεότευκτον, του Παρακλήτου όργανον, δι' ου Χριστός κηρύττεται, Λογος ο ενυπόστατος.

**Θεοτοκίον**

Σαλπιγξ θεολόγος φθεγγομένη, συντόνως εφώτισε λαούς, Ματθαίου του θεόφρονος, την της Τριάδος έλλαμψιν, την υπέρ νουν τε σάρκωσιν, του Λογου εκ σου Πανάχραντε.

**Κάθισμα. Ήχος α'. Τον τάφον σου Σωτήρ.**

Ο πρώτος του Χριστού, Ευαγγέλιον γράψας, και πάσαν δαδουχών, την υφήλιον κτίσιν, Ματθαίος ο σοφώτατος, και Χριστού μύστης άριστος, νύντιμώμενος, ταίς ιεραίς

μελωδίαις, πάσιν άφεσιν, αμαρτιών εξαιτείται,

τοις πόθω τιμώσιν αυτόν.

**Δόξα... Ήχος πλ. δ'. Την Σοφίαν**

Τον χρυσόν καταλείψας ως αληθώς, τον Χριστόν δε ποθήσας φιλευσεβώς, Ματθαίε Απόστολε, των περάτων εδείχθης φωστήρ, και εκ Τελώνου ώφθης, Απόστολος ένδοξος, μαθητής γενόμενος, και κήρυξ της πίστεως. Όθεν συνελθόντες, κατά χρέος τιμώμεν, την πάνσεπτον μνήμην σου, και πιστώς εορτάζομεν, μελωδούντες και λέγοντες. Πρέσβευε Χριστώ τώ Θεώ, των πταισμάτων άφεσιν δωρήσασθαι, τοις εορτάζουσι πόθω, την αγίαν μνήμην σου.

**Και νυν ... Θεοτοκίον**

Την ουράνιον πύλην και κιβωτόν, το πανάγιον όρος την φωταυγή, νεφέλην υμνήσωμεν, την ουράνιον κλίμακα, τον λογικόν Παράδεισον, της Εύας την λύτρωσιν, της

οικουμένης πάσης, το μέγα κειμήλιον· ότι σωτηρία, εν αυτή διεπράχθη, τω κόσμω και άφεσις, των αρχαίων εγκλημάτων, δια τούτο βοώμεν αυτή. Πρέσβευε τώσώ Υιώ και Θεώ, των πταισμάτων άφεσιν δωρήσασθαι, τοις προσκυνούσιν εν πίστει, τον άχραντον τόκον σου.

**Ωδή δ . Όρος σε τη χάριτι**.

Εις πάσαν ο φθόγγος σου, την γην εξελήλυθε, και εις τα πέρατα σοφέ, της οικουμένης σου τρανώς ρημάτων η δύναμις, Δαβιτικώς διαπρυσίως κηρύττουσα, την σωτηρίαν ημών και ανάπλασιν.

Οι πόδες οι σοι προφητικώς ωραιώθησαν, την υπέρ λόγον γαρ ημίν ευηγγελίσω προφανώς, ειρήνην θεόληπτε, δια σαρκός εμφανισθείσαν τοις πέρασιν, εις σωτηρίαν

ημών και ανάπλασιν.

**Θεοτοκίον.**

Προφήται Απόστολοι, πανένδοξοι Μάρτυρες, συν τη Μητρί του Λυτρωτού, εκδυσωπείτε εκτενώς, όπως λυτρωθείημεν αμαρτιών και αιωνίου κολάσεως, και πειρασμών

και κινδύνων και θλίψεων.

**Έτερος. Την ανεξιχνίαστον θείαν βουλήν**

Τω ενυποστάτω σου Λογω Θεε, μεμαθητευμένος διέλυσε, κόσμου σοφίαν, ο θεόπτης Μαθητής, μεγαλοφώνως κράζων σοι. Δοξα τήδυνάμει σου Κυριε.

Τω μεμακαρισμένω υπό Χριστού, ποίαν ευφημίαν προσείπωμεν, σοι θεηγόρε; ουκ ισχύει γαρ βροτός, την επανθούσαν χάριν σοι, λόγω εξειπείν αξιάγαστε.

Σου τον ακηλίδωτον και ακραιφνή, νουν τεθεαμένος ο Ύψιστος, ώσπερ λαμπάδα, εις λυχνίαν υψηλήν, τοις εν τω σκότει φαίνουσαν, πάσι θεοφάντορ προτέθεικεν.

**Θεοτοκίον**

Την τεταπεινωμένην φύσιν βροτών, η ευλογημένη ανύψωσας, την του Υψίστου, ως κυήσασα ισχύν, υπερφυώς πανάχραντε, Μήτηρ ως Ματθαίος εδίδαξεν.

**Ωδή ε . Ο φωτίσας τη ελλάμψει.**

Εστάλαξας γλυκασμόν ευσεβείας των λόγων σου, θείων όμβρων πανταχόθεν ακτίσι λαμπρόμενος, εκφανθείς τη χάριτι σαφώς του νοητού ηλίου, παμμάκαρ θεόληπτε.

Συ Χριστού του Θεού Υιός εχρημάτισας, και ταις τούτου διδαχαίς φωτιζόμενος πάντοτε, τας ψυχάς ελάμπρυνας των σοι θερμώς προσομιλούντων, Ματθαίε Κυρίου Απόστολε.

**Θεοτοκίον.**

Μετά πάντων Ασωμάτων, όνπερ εσωμάτωσας Θεόν Λόγον, Παρθένε Θεοτόκε, ικέτευε εξ αλόγων πράξεων, και ηδονών θανατηφόρων, ελευθερώσαι τους δούλους Σου.

**Έτερος. Εξέστη τα σύμπαντα**

Την χάριν δεξάμενος, του Παναγίου Πνεύματος, θείον ενδιαίτημα εδείχθης, θείως διδάξας, θεογνωσίας το φως, πιστευθείς τα δόγματα Χριστού, γράμμασιν εκτίθεσθαι,

ως αυτόπτης θεόκριτος.

Η γλώσσά σου κάλαμος, του Παρακλήτου γέγονεν, ενθέως του λύτρωσιν διδόντος, τοις επιγνούσι την δεσποτείαν αυτού, και ταίςσοφών εμπνέοντος ψυχαίς, γνώσιν

επουράνιον, ω Ματθαίε πανέντιμε.

Αστράπτοντα θαύμασι, και ιαμάτων χάρισι, σε Χριστός εξέπεμψε τώκόσμω, την των δαιμόνων καταπατούντα ισχύν, και ψυχάς φωτίζοντα Πιστών, πάντων των υμνούντων

σε, της ειρήνης τον κήρυκα.

**Θεοτοκίον**

Παρθένος γεγέννηκεν, Υιόν τον προαιώνιον, φύσιν ενδυσάμενον ανθρώπων, ως εκδιδάσκων ο θεηγόρος φησί, και σώσαντα ταύτην εκ φθοράς, πάθει τω του σώματος,

και Παρθένος διέμεινεν.

**Ωδή ς . Εκύκλωσεν ημάς.**

Κατέβαλες οφρύν ανόμων Κύριε, και ύβριν υπερήφανον, εταπείνωσας Απόστολον τον Σον, δείξας τροπαιούχον τη δυνάμει Σου, Συ γαρ ισχύς των ασθενούντων και

επανόρθωσις.

Τον στέφανον είληφας τον της ελπίδος ένδοξε, δι’ ου νυν στεφανούμεθα, εν τοις λόγοις σου εκήρυξας σοφέ, τον δημιουργόν Ματθαίε της κτίσεως, τον εις ημών

δόξαν πλακέντα, φύσει του σώματος.

Χριστός ο Κύριος ένδοξε, σαφώς σ’ εμυσταγώγησεν, Ευαγγέλιον συγγράψαι το σεπτόν, δείξας υπηρέτησέν σε της χάριτος, συ γαρ ημίν θεογνωσίας, το φως εξήπλωσας.

**Θεοτοκίον.**

Παρθένε τον εκ Σου δι’ αγαθότητα τεχθήναι ευδοκήσαντα, εκδυσώπησον ως Πλάστην και Θεόν, σώσαι πειρασμών και περιστάσεων, τους επί Σοι τη Παναγία αεί ελπίζοντας.

**Έτερος. Ήλθον εις τα βάθη της θαλάσσης.**

Ευαγγελιστής από τελώνου, ως ηκολούθησέ σοι, μετεσκεύασται ο θεηγόρος, τη παναλκεί Παντουργέ δυνάμει σου, ο Ματθαίος ο πανάριστος.

Ρυθμίζεται του Ευαγγελίου, τοις ψυχοτρόφοις λόγοις, των εθνών πληθύς ανυψουμένη, προς αρετών υψηλών ακρότητα, ω Ματθαίε παμμακάριστε.

Ματθαίου ζωγρείται θεοπλόκοις, του Μαθητού δικτύοις, τα συστήματα των πιστευόντων, δια παντός προς την σην επίγνωσιν, Ευεργέτα ποδηγούμενα.

**Θεοτοκίον**

Παρθένον τεκούσαν αναγράφων, ευαγγελίζεταί σε, τον τα σύμπαντα πεποιηκότα, άνευ σποράς και φθοράς Πανάμωμε, ο Ματθαίος ο πανάριστος.

**Κοντάκιον Ήχος δ'. Ο υψωθείς εν τω Σταυρώ.**

Του τελωνείου τον ζυγόν απορρίψας, δικαιοσύνης τώζυγώ προσηρμόσθης, και ανεδείχθης έμπορος πανάριστος, πλούτον κομισάμενος, την εξ ύψους σοφίαν· όθεν ανεκήρυξας,

αληθείας τον λόγον, και των ραθύμων ήγειρας ψυχάς, καθυπογράψας, την ώραν της κρίσεως.

**Ο Οίκος**

Η του εχθρού με τυραννίς βιάζεται απλήστως, και της ψυχής μου όλον τον σπόρον καθαρπάζει, Ματθαίε φίλε του Χριστού· αλλ' αυτός τον σπόρον των ευχών σου δεδωκώς, προς σην δουλείαν κάρπωσον, και δείξον υμνωδόν σου σμικρότατον, και υφηγητήν με των πολλών σου και μεγάλων κατορθωμάτων, και της προς Χριστόν σου σχέσεως, τα πάντα παρευθύς εγκαταλείψας, ηκολούθησας θερμώς τω κεκληκότι, πρώτος γεγονώς Ευαγγελιστής εν τω κόσμω, καθυπογράψας την

ώραν της κρίσεως.

**Συναξάριον**

**Τη ΙΣΤ' του αυτού μηνός, Μνήμη του Αγίου Αποστόλου και Ευαγγελιστού Ματθαίου.**

«Σώζεις, Ιησού και τελώνας· σοι χάρις».

Ούτω βοά Ματθαίος εκ πυρός μέσου.

Ακάματον Ματθαίον πυρ δεκάτη κτάνεν έκτη.

Ούτος, καθήμενος εις το τελωνείον, ήκουσε να είπη ο Κύριος εις αυτόν· Ακολούθει μοι. Όθεν κατ’ αυτήν την ωρν, αφήκεν όλα και ηκολούθησεν εις τον Κύριον, ποιήσας εν τω οίκω του φιλοξενίαν μεγάλην εις αυτόν, καθώς λέφει ο ίδιος, εις το ιδικόν του Ευαγγέλιον· και έκτοτε ήτο συνηριθμημένος με τους λοιπούς Αποστόλους. Αφού δε εδέχθη την δύναμιν του Αγίου Πνεύματος, εν τη ημέρα της Πεντηκοστής, και εσοφίσθη τα θεία, τότε έγραψε το Ευαγγέλιόν του εις γλώσσαν εβραϊκήν, μετά οκτώ χρόνους από της Αναλήψεως του Χριστού, και έστειλεν αυτό εις τους νεοφωτίστους Ιουδαίους. Διδάξας δε τους Πάρθους και Μήδους, και συστησάμενος εκκλησίας εις αυτούς και πολλά θαύματα ποιήσας, ύστερον ετελειώθη δια πυρός υπό των απίστων. Όταν δε έζη ακόμη ο θείος ούτος Απόστολος, οι μεν άλλοι συμμαθηταί του και συναπόστολοι, περιήρχοντο έκαστος τον τόπον και την πόλιν, όπου έλαβεν εις κλήρον, ούτος δε εις τους Πάρθους ευρισκόμενος, ανέβη επάνω εις ένα βουνόν μόνος, και εκεί υπέμεινε μονοχίτων και χωρίς στέγην. Αφού δε επέρασε μερικός καιρός, εφάνη εις αυτόν ως παιδίον ο Θεός εκείνος, όπου διέπλασεν από το χώμα τον άνθρωπον, και εξαπλώσας την δεξιάν του, δίδει εις τον Απόστολον μίαν ράβδον και λέγει αυτώ· Λάβε ταύτην και καταβάς από τον βουνόν, μετάβηθι εις την πόλιν Μυρμήκην, και φύτευσον την ράβδον ταύτην εις το κατώφλιον του εκείσε αγίου οίκου, η οποία ριζωθείσα και υψωθείσα από την ιδικήν μου δεξιάν χείρα, θέλει γένει δένδρον πολύκαρπον, και από μεν τα άκρα των κλάδων του, θέλει καταβή γλυκασμός μέλιστος, από δε τας ρίζας του θέλει αναβλύσει πηγή ύδατος, από την οποίαν λουόμενοι οι θηριογνώμονες άνδρες της πόλεως και από τον γλυκασμόν του δένδρου μεταλαμβάνοντες, θέλουσι γλυκανθή κατά τας αισθήσεις, και θέλουν παύσει από του να πράττουν παρανομίας. Τότε ο Ματθαίος δεχθείς ευλαβώς την δοθείσαν ράβδον παρά του Κυρίου, αφήκε το βουνόν, και μετέβη εις την Μυρμήκην· η δε γυνή του βασιλέως των Πάρθων, Φουλβάνα ονόματι, πονηρόν δαιμόνιον έχουσα, εσυναπάντησε τον Απόστολον ομού με τον υιόν και νύμφην της, οίτινες και αυτοί ενεργούντο από ακάθαρτα πνεύματα, και με φωνάς τραχείας και με κινήματα άγρια, εφώναζον τριγύρω εις τον Απόστολον λέγοντες· Ποίος σε ηνάγκασε να έλθης εδώ εις τους ιδικούς μας τόπους; η ποίος είναι εκείνος, όστις σοι έδωκε την ράβδον ταύτην, προς ιδικήν μας απώλειαν; Τότε, ο Απόστολος του Χριστού, με πραείαν φωνήν τα μεν ακάθαρτα επετίμησε πνεύματα, τους δε πάσχοντας και ατακτούντας ιάτρευσε, και έκαμεν αυτούς να τω ακολουθούν με ευταξίαν και φρόνησιν. Ο δε της πόλεως εκείνος επίσκοπος, Πλάτων ονόματι, μαθών την παρουσίαν του Αποστόλου, εξήλθε της πόλεως με τον κλήρον και τον προϋπήντησε, και οι δύο ομού εισήλθον εις την πόλιν έμπροσθεν εις όλους. Τότε ο Απόστολος ακουμβήσας την ράβδον εις την γην, εδοξολόγησε τον Θεόν, όπου εφάνη εις αυτόν ως παιδίον, και τον επρόσταξε να κάμη τούτο. Και, ω του θαύματος!, παρευθύς η ξηρά ράβδος ερριζώθη και κλάδους και καρπούς ανεβλάστησεν, οι οποίοι έσταζον την γλυκύτητα του μέλιτος, καθών είπεν ο Κύριος· ανέβλυσε δε και πλησίον της ρίζης πηγή ύδατος, καθαρωτάτου και γλυκυτάτου, ώστε όλοι οι παρατυχόντες εξεπλάγησαν δια το παράδοξον τούτο θέαμα. Και επειδή η φήμη αύτη διεδόθη εις κάθε μέρος της πόλεως, συνέτρεχον όλα τα πλήθη, δια να ιδούν το παράδοξον· οι οποίοι απολαμβάνοντες την εκ του δένδρου γλυκύτητα και λουόμενοι εις την πηγήν, παρευθύς απέβαλλον από την ψυχήν των την μανίαν και θηριώδη ωμότητα, όπου είχον εις την πλάνην της ειδωλολατρείας. Πολλά λοιπόν παθών από τον βασιλέα, ο του Κυρίου Απόστολος και δια πυρός τελειωθείς, ύστερον έκαμε τον βασιλέα να επιστρέψη εις την του Χριστού πίστιν, δια του θαύματος, όπου ενεργήθη με το μέσον του αγίου λειψάνου του· όστις βασιλεύς, βαπτισθείς, μετωνομάσθη Ματθαίος· και συντρίψας τα είδωλα, κατέπεισεν τους υπηκόους του και επίστευσαν όλοι εις τον Χριστόν. Είτα και επίσκοπος γενόμενος, αφήκε τον θρόνον εις τον υιόντ ου, κατά την διάταξιν όπου εποίησεν εις αυτόν, εν οπτασία ο θείος Απόστολος.

**Τη αυτή ημέρα, Μνήμη της Αγίας Μάρτυρος Ιφιγένειας.**

**Ταις αυτών αγίαις πρεσβείαις, Χριστέ ο Θεός, ελέησον και σώσον ημάς. Αμήν**.

**Ωδή ζ'. Σε νοητήν.**

Ταις θεϊκαίς αστραπαίς πυρούμενος, αντανακλάσεις μυστικώς αντιπέμπεις αυγοειδείς Ματθαίε παμμακάριστε, Λόγον γαρ εκήρυξας σεσαρκωμένον τον άσαρκον, τον αινετόν των πατέρων, Θεόν και υπερένδοξον.

Θεουργικαίς παντουργέ δυνάμεσι, τον θεηγόρον μαθητήν, καθοπλίσας θαυματουργόν, τούτον απετέλεσας, νόσους γαρ απήλασε, και μαλακίας ιάσατο, τον αινετόν

σε κηρύττων, Θεόν και υπερένδοξον.

**Θεοτοκίον.**

Φθοροποιών εξελού με Κύριε, αμαρτημάτων και παθών, ο αφθόρως αποτεχθείς εκ της Θεομήτορος, πάσιν αφθαρσίαν τε τοις μελωδούσιν δωρούμενος, ο αινετός των

Πατέρων, Θεός και υπερένδοξος.

**Έτερος. Ουκ ελάτρευσαν.**

Εχρημάτισας του πρώτου απαυγάσματος, θείον εκτύπωμα, ως Μαθητής ταίςαυτού, ακτίσι πυρσούμενος, ω ψάλλων έλεγες· Υπερύμνητε, ο των Πατέρων Κυριος, και Θεός

ευλογητός ει.

Ως διάκονον του λόγου Παμμακάριστε, θείοις σκηνώμασιν, όπου Χριστός κατοικεί, εκεί σε κατώκισεν, ως σοι υπέσχετο, ο υπέρθεος, ο των Πατέρων Κυριος, και

Θεός μόνος των όλων.

Τα νοσήματα Ματθαίε φυγαδεύονται, και δραπετεύουσιν, η των δαιμόνων πληθύς, τοις εν σοι χαρίσμασι, του θείου Πνεύματος, εν οις έψαλλες, ο των Πατέρων Κυριος,

και Θεός ευλογητός ει.

**Θεοτοκίον.**

Την πανύμνητον Παρθένον εξιστόρησας, τοις θείοις λόγοις σου, τον Ποιητήν του παντός, τεκούσαν Απόστολε, ω πάντες ψάλλομεν· Υπερύμνητε, ο των Πατέρων Κυριος,

και Θεός ευλογητός ει.

**Ωδή η'. Εν καμίνω παίδες.**

Τον τεχθέντα Λόγον εκ Πατρός, προ πάντων των αιώνων, την φύσιν την των ανθρώπων, ενδυσάμενον Χριστόν εκήρυξας ένδοξε, και εβόας· πάντα τα έργα, τον Κύριον υμνείτε, και

υπερυψούτε εις πάντας τους αιώνας.

Τον δόντα λύτρον εαυτόν, υπέρ παντός του κόσμου, και πάθει τους πεπτωκότας, αναστήσαντα Χριστόν, εδόξασας ένδοξε, και εβόας· πάντα τα έργα, τον Κύριον υμνείτε, και υπερυψούτε

εις πάντας τους αιώνας.

**Θεοτοκίον.**

Συν Αγγέλοις, Μήτηρ του Θεού, και συν τοις Αποστόλοις και Μάρτυσι και Προφήταις, εκδυσώπησον Χριστόν, σώσαι τους κραυγάζοντας· ευλογείτε πάντα τα έργα Κυρίου, τον Κύριον υμνείτε, και υπερυψούτε εις πάντας τους αιώνας.

**Έτερος. Παίδας ευαγείς εν τη καμίνω**

Νεύσεσι προς σε ταις ανενδότοις Ματθαίος ο ιερώτατος θεούμενος, θέσει χρηματίσας τε, φύσει όπερ πέφυκας, την οικουμένην Δεσποτα, είλκυσε ψάλλειν σοι. Τον

Κυριον υμνείτε τα έργα, και υπερυψούτε,

εις πάντας τους αιώνας.

Ώσπερ αστραπήν τη οικουμένη, ο Λογος τον Θεολόγον εξαπέστειλε, ζόφον μεν διώκοντα, έθνη δε φωτίζοντα,

θεολογίας δόγμασιν· όθεν και έψαλλε· Τον Κυριον

υμνείτε τα έργα, και υπερυψούτε, εις πάντας τους αιώνας.

Λόγω καθαρώ και διανοία, Θεώ σοι προσομιλήσαι εξεγένετο· ύλην γαρ ως έτεμες, τούτω προσεπέλασας, και συνεκράθης, Ένδοξε· όθεν και έψαλλες· Τον Κυριον υμνείτε

τα έργα, και υπερυψούτε, εις πάντας τους αιώνας.

**Θεοτοκίον**

Επ' ευεργεσία των ανθρώπων, ο Λογος σωματωθήναι κατηξίωσε· πύλην παρθενίας γαρ, ώδευσεν ο Κυριος, και Θεοτόκον έδειξε· διο κραυγάζομεν. Τον Κυριον υμνείτε τα έργα, και υπερυψούτε, εις πάντας τους αιώνας.

**Ωδή θ'. Τύπον της αγνής λοχείας σου**

Φθάσας την πηγήν την άφθονον, της τρισηλίου θεοφάντορ ελλάμψεως, και καθαρώτερον κατατρυφά, και τρανώτερον της θεώσεως της υπέρ έννοιαν, Αγγέλοις συγχορεύων,

ακαταπαύστως υπερένδοξε.

Χριστού κοινωνός γενόμενος, διδασκαλίας και του θείου κηρύγματος, τα ουράνια περιπολεύεις σκηνώματα, συν Αυτώ θεορρήμον μακάριε, υπέρ ημών πρεσβεύων Ματθαίε

θείε Απόστολε.

Φάος το τρισσώς ενούμενον, μοναδικώς τε πάλιν ξένως τρισσούμενον ανεκήρυξας, πανευσεβώς Ματθαίε πάνσοφε, φωτιζόμενος αίγλη της χάριτος, διο σε δυσωπούμεν,

υπέρ ημών αεί ικέτευε.

**Θεοτοκίον**

Μόνη τους βροτούς εθέωσας, σωματωθέντα Λόγον αποκυήσασα, Ον ικέτευε συν Αποστόλοις και Μάρτυσι, Παναγία Παρθένε θεόνυμφε, υπέρ ημών των πιστώς μακαριζόντων

και τιμώντων Σε.

**Έτερος. Άπας γηγενής**

Καλλους νοητού, εδέξω διάδημα, θείον Απόστολε, και της βασιλείας δε, ευπρεπεστάτω στέφει κεκόσμησαι, χειρί του Παντοκράτορος, και διαλάμπεις σοφέ, συν

Αγγέλοις, θρόνω παριστάμενος, του Δεσπότου

Χριστού παμμακάριστε.

Ξύλου της ζωής, αξίως τετύχηκας, κήρυξ του ζώντος Θεού, ευαγγελισάμενος, ζωής τώκόσμω θείαν επίσκεψιν· τώγάρ φυτώ της γνώσεως, ου διεφθάρης τον νουν, διαμείνας,

άσειστος ακράδαντος, Εκκλησίας κρηπίς παμμακάριστε.

Νύμφην του Χριστού, ενθέως εκόσμησας, Ευαγγελίω σου, ώσπερ διαδήματι, την Εκκλησίαν θεομακάριστε, και νύντήν θείαν μνήμην σου, πανηγυρίζει φαιδρώς, ην ρυσθήναι, πάσης περιστάσεως, και κινδύνων δεινών καθικέτευε.

**Θεοτοκίον**

Κολπων ουκ εκστάς, ανάρχου Γεννήτορος, Λογος ο άναρχος, ως ευαγγελίζεται, Ματθαίος γράφων, Θεός σεσάρκωται, εκ σου Αγνή πανύμνητε, την των ανθρώπων μορφήν, ολοτρόπως, πάσαν ενδυσάμενος, και τα ταύτης λαβών ιδιώματα.

**Εξαποστειλάριον. Τοις Μαθηταίς συνέλθωμεν.**

Σκηνοποιούς ο Κύριος, αλιείς και τελώνας, εκ πάντων εκλεξάμενος διδασκάλους εκπέμπει, προς την υφήλιον πάσαν, τοις βροτίς αναγγείλαι, ζωής το Ευαγγέλιον, ούπερ ώφθης Ματθαίε παναληθώς, συγγραφεύς, Απόστολος και αυτόπτης, Χριστού του ευδοκήσαντος, εκ Παρθένου τεχθήναι.

**Έτερον. Εν πνεύματι τω Ιερώ.**

Του τελωνείου τον ζυγόν, απορρίψας εμφρόνως, Χριστώ κατηκολούθησας, ω Ματθαίε θεόφρον, τοις ίχνεσι δε τοις αυτού, θαυμαστώς επόμενος, εν μετοχή εγεγόνεις, της αυτού βασιλείας, και της δόξης κοινωνός, και μύστης των απορρήτων.

**Θεοτοκίον**

Τας παναγίας χείράς σου, Θεοτόκε Παρθένε, αις τον κτίστην εβάστασας, έπαρον εις πρεσβείαν, υπέρ ημών δυσωπούσα, όπως ρύσηται ημάς, πάσης πείρας Δαιμόνων, και του τυχείν Πανάμωμε, των μελλόντων εκείνων, αγαθών αξιώση.

Εις τους Αίνους, ιστώμεν Στίχους δ' και ψάλλομεν Στιχηρά **Προσόμοια. Ήχος δ'Έδωκας σημείωσιν**

Έλαμψας Απόστολε, φωτοειδής ώσπερ ήλιος, ταίςακτίσι του Πνεύματος, και πάσαν κατηύγασας, οικουμένην μάκαρ, τη θεογνωσία, και απεδίωξας αχλύν, πολυθεΐας Ματθαίε πάνσοφε· διο σου την υπέρφωτον, και αξιάγαστον σήμερον, εκτελούμεν πανήγυριν, ως πηγήν αγιάσματος.

Εν ύψει καθήμενος, θεογνωσίας Απόστολε, υπεδέξω του Πνεύματος, την αίγλην φανείσάν σοι, του πυρός εν είδει, και γλώσση πυρίνη, πάσαν κατέφλεξας σαφώς, της ασεβείας ύλην πολύθεον· διο σε ως Απόστολον, και θεηγόρον γεραίρομεν, την αγίαν σου σήμερον, εκτελούντες πανήγυριν.

Εβρόντησας πάνσοφε, τη οικουμένη διδάγματα, ιερά και σωτήρια, και πάσαν εκάθηρας, ειδωλομανίας, την κτίσιν Ματθαίε, και κατεφώτισας λαούς, Ευαγγελίου ταις

επιλάμψεσιν, ειδώλων τα τεμένη δε, καταστρεψάμενος χάριτι, Εκκλησίας εις αίνεσιν, του Θεού ωκοδόμησας.

Ματθαίος ο θεόπνευστος, ο παμφαής και υπέρτιμος, των εθνών ο διδάσκαλος, σαγήνη η ένθεος, εκ της απωλείας, του βυθού ζωγρούσα, θεολογίας υψηλής, ο αληθέστατος

κήρυξ άπαντας, Χριστού προς την επίγνωσιν, νυν δεξιώς ειστιάσατο, τα αυτού κατορθώματα,

προτιθείς πανδαισίαν τερπνήν.

Δόξα. Ήχος πλ. δ'

Κροτήσωμεν εν άσμασι σήμερον πιστοί, επί τη μνήμη του σεπτού Αποστόλου, και Ευαγγελιστού Ματθαίου· ούτος γαρ ρίψας τον ζυγόν, και τον χρυσόν του τελωνείου, ηκολούθησε Χριστώ, και κήρυξ του Ευαγγελίου θείος εχρημάτισεν· όθεν εξήλθε προφητικώς ο φθόγγος αυτού, εις την οικουμένην, και

πρεσβεύει σωθήναι τας ψυχάς ημών.

**Και νυν ... Θεοτοκίον**

Σήμερον τω ναώ προσάγεται, η πανάμωμος Παρθένος, εις κατοικητήριον του παντάνακτοςΧριστού, και πάσης της ζωής ημών τροφού. Σήμερον το καθαρώτατον αγίασμα,

ως τριετίζουσα δάμαλις, εις τα Άγια των Αγίων εισάγεται. Ταύτη εκβοήσωμεν, ως ο Άγγελος· χαίρε μόνη, εν γυναιξίν ευλογημένη.

**Δοξολογία μεγάλη. Και Απόλυσις.**

**Εις την Λειτουργίαν.**

**Τα Τυπικά και από του Κανόνος η γ' και ς' Ωδή.**

**Απόστολος προς Ρωμαίους:** Αδελφοί, λέγει η γραφή. Πας ο πιστεύων επί Κυριον, ου καταισχυνθήσεται... Ζήτει τη γ' της τετάρτης Εβδομάδος.

**Ευαγγέλιον κατά Ματθαίον:** Τω καιρώ εκείνω, παράγων ο Ιησούς, είδεν άνθρωπον καθήμενον... Ζητει Σαββάτω ε'

**Κοινωνικόν:** Εις πάσαν την γην εξήλθεν ο φθόγγος αυτών, και εις τα πέρατα της οικουμένης τα ρήματα αυτών. Αλληλούϊα.

**Μεγαλυνάρια.**

Ιερών λογίων ιερουργέ, θείων μυστηρίων ουρανίων μυσταγωγέ, χαίροις ο τω φθόγγω τω ευαγγελικώ σου, Ματθαίε περιέχων κόσμου τα πέρατα.

Την εύηχον σάλπιγγα του Χριστού, Ματθαίον τον θείον ευφημήσωμεν οι πιστοί, τον ευαγγελίσαντα πάση τη οικουμένη, την σάρκωσιν του Λόγου και την Ανάστασιν.

**ΕΓΚΩΜΙΑ**

**Ήχος γ . Αι γενεαί πάσαι.**

Αι γενεαί πάσαι, μακαρίζομέν σε, Απόστολε Κυρίου.

Αι γενεαί πάσαι, μεγαλύνομέν σε, Απόστολε Ματθαίου.

Από τελώνου μάκαρ, Απόστολος Κυρίου, γενέσθαι ηξίωθης.

Από του τελωνίου, εις μαθητείαν Λόγου, Ματθαίε μετετέθης.

Απόστολε Κυρίου, Ματθαίε σαις πρεσβείαις, ρύσαι ημάς γεένης.

Απόστολε Ματθαίε, των απόρρητων μύστα,

ύμνοις σε ευφημούμεν.

Γεραίρομεν σην μνήμην, οι φωτισθέντες λόγοις,

του σου Ευαγγελίου.

Δοχήν τη ση οικία, Χριστώ τω διδασκάλω, εποίησας Ματθαίε.

Εν ώρα ω Ματθαίε, της κρίσεως προστάτης,

γενού ημίν σοις τέκνοις.

Ευαγγελίου λάμψει, εδίωξας Ματθαίε, αχλύν πολυθεΐας.

Ευαγγελίου λόγοις, εφώτισας τον κόσμον, Ματθαίε θεηγόρε.

Ζυγόν του τελωνίου, και τον χρυσόν εμφρόνως,

κατέλιπες Ματθαίε.

Ζωγρείται σοις δικτύοις, Ματθαίε θεοπλόκοις,

πλήθη των πιστευόντων.

Η γλώσσά σου Ματθαίε, του Παρακλήτου ώφθη,

κάλαμος οξυγράφου.

Θεότευκτον Ματθαίε, όργανον ανεδείχθης,

του θείου Παρακλήτου.

Λαούς ερρύσω σκότους, φωτίσας τούτους μάκαρ,

Ευαγγελίου λόγοις.

Ματθαίε θεηγόρε, Απόστολε Κυρίου, φρούρει τους σε τιμώντας.

Προς τον Θεόν τυγχάνεις, θερμότατος προστάτης,

και πρεσβευτής του κόσμου.

Προσκυνούμεν πόθω, Ματθαίε σην εικόνα,

εις τύπον της μορφής σου.

Πυρός εν είδει μάκαρ, του Πνεύματος εδέξω,

την χάριν ω Ματθαίε.

Πρώτος ανεδείχθης, Ευαγγελίου θείου, υφηγητής Ματθαίε.

Σάλπιγξ θεολόγος, και εύηχος εδείχθης, σεπτού Ευαγγελίου.

Της κρίσεως την ώραν, καθυπογράψας μάκαρ,

ραθύμους διεγείρεις.

Τον σον ναόν πλουτούμεν, σοφώτατε Ματθαίε,

ψυχών ως ιατρείον.

Τους τω ναώ σου πόθω, αεί προσερχομένους,

θεόπτα περιφρούρει.

Φωστήρ από τελώνου, του κόσμου ανεδείχθης,

και μαθητής Κυρίου.

Χριστόν κατηξιώθης, φιλοξενήσαι μάκαρ, Ματθαίε ση οικία.

Χριστώ καθυπετάγης, παράγοντι Ματθαίε,

και σε προσκεκληκότι.

Ω Ματθαίε μάκαρ, την πόλιν ταύτην σκέπε, εκ πάσης επηρείας.

Ωραίοί σου οι πόδες, ευαγγελιζομένου, τοις πέρασιν ειρήνην.

**Δόξα. Τριαδικόν.**

Πάτερ Λόγε Πνεύμα, σώσον ημάς πρεσβείαις,

Ματθαίου του πανσόφου.

**Και νυν. Θεοτοκίον.**

Αμόλυντε Παρθένε, μετά του Αποστόλου, δυσώπει τον Υιόν Σου.

**Η/Υ ΠΗΓΗ:**

**voutsinasilias.blogspot.gr**

**http://voutsinasilias.blogspot.gr/2013/11/16.html**